Hi va haver un temps que a TV3 van fer furor els concursos de gossos d'atura. Els espectadors quedaven embadalits davant la pantalla veient com diferents pastors donaven indicacions als seus gossos perquè guiessin els ramats d'ovelles. D'entre tots els protagonistes que hi van participar, sens dubte n'hi ha dos que van arribar al cor dels catalans: el pastor Jordi Muxach i la seva gossa Coloma, considerada la millor en les competicions del Pirineu. Veure com ell li repetia expressions com "Jau, Coloma, jau!" va fer les delícies del públic a la dècada dels 90, començaments dels 2000. La Coloma va morir l'any 2006, i ara, qui s'ha reunit amb ella ha estat l'entranyable Muxach.

Perquè Jordi Muxach ha mort, tal i com ha informat Ràdio Girona:

⚫️ Ha mort Jordi Muxach. Va ser molt popular com a criador de gossos d'atura amb els que va guanyar campionats d'arreu. Especialment popular va ser la seva gossa Coloma. Va ser un home profundament compromès amb la preservació i reivindicació de la vida rural. pic.twitter.com/kpbQBz60GA — Ràdio Girona - SER Catalunya (@SERGirona) October 23, 2019

Muxach va morir aquest dimarts d'una aturada cardíaca quan estava amb les seves ovelles. El de L'Estartit va aconseguir nombroses victòries en campionats nacionals i internacionals, i va col.laborar sovint en diferents programes de TV3, com la pel·lícula “Vida de gossos”, el 'Nadal a tres bandes', La tarda amb Mari Pau Huguet, Xou com sou o Divendres, sent un habitual de l'APM. Per aquest motiu va ser considerat un dels personatges més populars de la història de TV3.

Descansi en pau.